11 E laveti au e dua na yalo me kauti au ina matamata ni vale i Jiova ena tokalau e qara ina tokalau.+ Au raica e 25 na tagane ena matamata e kea, e maliwai ira tiko o Jesanaia na luvei Asura kei Pilataia na luvei Penaia, o rau na nodra turaga na lewenivanua.+2 E qai kaya vei au o koya:* “O iko na luve ni tamata, era nakita tiko na ka ca na tagane qo qai ca na nodra ivakasala vei ira na lewenikoro qo.3 Era kaya tiko, ‘Qo na gauna ni tara vale.+ E kuro ni vakasaqa* na koro* qo,+ o keda na lewena.’4 “O koya gona mo parofisaitaka vei ira na ka ca. Mo parofisai o iko na luve ni tamata.”+5 E qai sobuti au na yalo i Jiova,+ e kaya vei au: “Mo kaya, ‘Qo na ka e kaya o Jiova: “E dina na ka oni tukuna na vuvale ni Isireli, au kila na ka oni nanuma tiko.*6 Oni vakavuna mera mate e levu ena koro qo, oni vakasinaita na mate ena kena gaunisala.”’”+7 “Qo na ka e kaya na Turaga Cecere Duadua o Jiova: ‘Na yago mate oni veibiuyaka ena koro, oya na lewena, na koro na kuro ni vakasaqa.+ Ia oni na kau tani sara ga mai kina.’”8 “‘Au na kauta yani vei kemuni na iseleiwau oni rerevaka+ kei na dua na iseleiwau,’ e kaya na Turaga Cecere Duadua o Jiova.9 ‘Au na kauti kemuni tani mai kea meu soli kemuni vei ira na vulagi mera totogitaki kemuni.+10 Oni na bale ena iseleiwau.+ Au na lewai kemuni ena iyalayala kei Isireli,+ oni na qai kila ni o yau o Jiova.+11 Na koro qo ena sega ni kuro ni vakasaqa vei kemuni, ia o kemuni oni na sega ni lewenikuro, au na lewai kemuni ena iyalayala kei Isireli,12 oni na qai kila ni o yau o Jiova. Ni oni sega ni muria na noqu ivakaro, oni sega ni vakayacora na noqu lewa,+ ia oni vakayacora ga na nodra lewa na veimatanitu era wavokiti kemuni.’”+13 Ena gauna ga au parofisai oti kina, e mate o Pilataia na luvei Penaia, au mani davo vakatoboicu meu tagi ena domolevu: “Oilei kemuni na Turaga Cecere Duadua Jiova! Oni na vakawabokotaki ira na vo tiko e Isireli?”+14 E vosa tale vei au o Jiova:15 “O iko na luve ni tamata, era kaya na lewe i Jerusalemi vei ira na wekamu, io o ira na wekamu e tiko na nodra dodonu mera volia lesu na qele, kei ira taucoko na vuvale ni Isireli, ‘Moni yawaki Jiova. Sa neimami na vanua, e soli me neimami.’16 Ia mo kaya, ‘Qo na ka e kaya na Turaga Cecere Dua dua o Jiova: “Au biuti ira vakayawa ina veimatanitu, au vakasavi ira tale ga ina veivanua,+ ena dua ga na gauna lekaleka qo au na nodra ivunivuni ena veivanua era lako kina.”’+17 “Mo tukuna, ‘Qo na ka e kaya na Turaga Cecere Duadua o Jiova: “Au na kumuni kemuni mai vei ira na lewe ni veivanua, au na soqoni kemuni tale ga mai na veivanua oni vakasavi kina, au na solia vei kemuni na vanua o Isireli.+18 Era na lesu kina, era na kauta tani mai kea na nodra ka vakasisila kece kei na nodra itovo vakasevaki.+19 Au na vakalomavatataki ira,+ au na tugana e lomadra e dua na yalo vou,+ au na kauta tani e yagodra na yalovatu,+ au na solia vei ira na yalo malumu,*+20 mera muria na noqu ivakaro, mera kila tale ga na noqu lewa mera muria sara. Era na qai noqu tamata, au na nodra Kalou.”’21 “‘“Ia o ira e guta na lomadra mera muria tiko ga na nodra ka vakasisila kei na nodra itovo vakasevaki, au na sauma vei ira* na nodra ivalavala,” e kaya na Turaga Cecere Duadua o Jiova.’”22 Eratou laveta na jerupi na tabadratou, e toka volekati ratou ga na yavaniqiqi,+ e vakaruguti ratou na lagilagi ni Kalou ni Isireli.+23 E mani toso cake na lagilagi i Jiova+ mai na koro, e lai tu vakadua ena ulunivanua ena yasa ni koro ena tokalau.+24 E qai laveti au e dua na kabula vakayalo me kauti au vei ira na vesu tu mai Kalitia, ena raivotu e vakaraitaki vei au ena kaukaua ni Kalou. E mani oti e kea na noqu raivotu.25 Au tukuna sara vei ira na vesu tu na ka kece e vakaraitaka vei au o Jiova.
fij_Latn